আগন্তুক লোকসভা নিৰ্বাচনৰ বাবে আজি কোকৰাঝাৰ লোকসভা সমষ্টিৰ নিৰ্দলীয় প্ৰাৰ্থী তথা সাংসদ নৱ শৰণীয়াই সদল বলে গৈ কোকৰাঝাৰ নিৰ্বাচনী ৰিটাৰ্নিং বিষয়াৰ কাৰ্যালয়ত মনোনয়ন পত্ৰ দাখিল কৰে।
মনোনয়ন পত্ৰ দাখিলৰ সময়ত শৰণীয়াই হাজাৰ হাজাৰ কৰ্ম-কৰ্তা আৰু সমৰ্থকৰ সৈতে সমদল কৰি আহি মনোনয়ন পত্ৰ দাখিল কৰে। বিভিন্ন দল-সংগঠনৰ প্ৰতিনিধিসকলেও মনোনয়নৰ সময়ত সংগ দিয়ে বৰ্তমানৰ সাংসদগৰাকীক।
মনোনয়ন দাখিলৰ পাছত সাংবাদ মাধ্যমৰ সৈতে হোৱা মুখা-মুখিত শৰণীয়াই কোকৰাঝাৰ সমষ্টিৰ পৰা পুনৰ বাৰ তেওঁ বিপুল ভোটত জয়লাভ কৰিব বুলি কয়।
আনহাতে, বি পি এফৰ প্ৰাৰ্থী প্ৰমীলা ৰাণী ব্ৰহ্মক সমালোচনা কৰি কয় যে বি পি এফ দলে বি টি এ ডি অঞ্চলৰ জনসাধাৰণৰ প্ৰত্যাশা পূৰণ কৰাত চূড়ান্ত ভাবে ব্যৰ্থ হৈছে যাৰ বাবে ৰাইজৰ দলটোৰ প্ৰতি মোহভংগ ঘটিছে।
উল্লেখযোগ্য যে, আজি কোকৰাঝাৰ সমষ্টিৰ বি পি এফ দলৰ প্ৰাৰ্থী প্ৰমীলা ৰাণী ব্ৰহ্মইয়ো হাগ্ৰামা মহিলাৰীকে ধৰি আন আন দলীয় সমৰ্থকক লগত লৈ মনোনয়ন দাখিল কৰে। সমষ্টিটোত তৃতীয় পৰ্যায়ত অৰ্থাৎ ২৩ এপ্ৰিলত নিৰ্বাচন অনুষ্ঠিত হ'ব।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
